《入京道中风雨因赋此遂退休》
宋代·裘万顷

新筑书堂壁未乾，马蹄催我上长安。
儿时只道为官好，老去方知行路难。
千里关山千里梦，一番风雨一番寒，
何如静坐茅斋下，翠竹苍梧仔细看。

作者简介：裘万顷（？～1219）南宋诗人。字元量，号竹斋，洪州新建（今江西南昌）人。淳熙十四年进士，历仕吏部架阁、大理司直、江西抚干，性至孝，有节操，有诗集行世，其诗清婉流利，描绘却颇有情致。